open-index/open-wikipedia-markdown huggingface dataset:
Môťová (vodná nádrž)

**Môťová** bola vybudovaná na rieke Slatina v rokoch  1953 - 1957. Nachádza sa juhovýchodne od mesta Zvolen. Slúži pre priemysel, nadlepšovanie prietokov, energetiku a rekreáciu.

Generálnym projektantom bol Hydroprojekt Bratislava, dodávateľom stavebnej časti bol Hydrostav Bratislava a strojnej časti Elektrostroj Brno. Vodná elektráreň bola uvedená do prevádzky v roku 1957 a čerpacia stanica začiatkom roka 1958. Elektráreň je inštalovaná po pravej strane priepadových blokov. Je v nej inštalovaná kaplanova turbína s hltnosťou 10 m³.s-1. Využíva spády od  6 do 12,5 m. Pracuje ako špičková, s priemernou ročnou výrobou 1,5 GWh.

Vo vodnej nádrži Môťová bolo podľa Správy o stave životného prostredia z roku 2002 vydanej Ministerstvom životného prostredia Slovenskej republiky trvalo zakázané kúpanie.

## Hrádza
Výška hrádze nad terénom je 12,5 m a nad základovou škárou 16,20 m. Dĺžka hrádze v korune predstavuje 431,10 m a objem nádrže 3,598 mil. m³.

## Referencie

## Iné projekty

Môťová
Môťová
Môťová
Kategória:Povodie Slatiny
Kategória:Zvolen
Kategória:Vodstvo v okrese Zvolen
Hriňová (vodná nádrž)

**Hriňová** je vodná nádrž bola vybudovaná v rokoch 1961 - 1965 na hornom toku rieky Slatina. Nachádza sa v katastrálnom území rovnomennej obce a na území CHKO Poľana. Slúži ako zásobáreň pitnej vody pre vodovod Hriňová-Lučenec-Fiľakovo.

## Referencie

## Iné projekty

Hriňová
Kategória:Povodie Slatiny
Kategória:Hriňová
Kategória:Stavby v okrese Detva
Kategória:Vodstvo v okrese Detva
RNA polymeráza

[thumb|RNA-polymeráza počas predlžovania reťazca [RNA. RNA-polymeráza na krátkom úseku štiepi vodíkové väzby medzi bázami DNA, aby oddelila od seba jej vlákna a mohla použiť jedno z nich ako matricu pre syntézu RNA.]]

**RNA polymeráza** (iné názvy: **RNA-polymeráza**, **polymeráza RNA**, **RNK polymeráza**, **DNK-polymeráza**, **polymeráza DNK**) je enzým, ktorý katalyzuje vznik fosfodiesterovej väzby medzi ribonukleotidmi a tým vytvára ribonukleovú kyselinu (RNA). Je to hlavný enzým podieľajúci sa na procese transkripcie (prepisu) genetickej informácie. Produktom jej činnosti je reťazec RNA označovaný ako primárny transkript. 

RNA-polymerázy sú podobné DNA-polymerázam v tom, že vyžadujú vlákno DNA (vzácne RNA) ako matricu, na ktoré pripájajú nukleotidy na základe princípu komplementarity. Tiež dokážu syntetizovať reťazec RNA len v smere 5'-3'. Na rozdiel od DNA-polymeráz ale RNA polymeráza nekontroluje pred pripojením ďalšieho nukleotidu správnosť zapojenia predchádzajúceho nukleotidu. Výhodou tejto jej vlastnosti je, že nepotrebuje primer. Nevýhodou je, že takýto prepis génu je menej presný, než by bolo komplementárne vlákno DNA.

U baktérií a archeí je známych len po jednom type RNA-polymerázy. Eukaryoty majú tri rôzne RNA-polymerázy označené rímskymi číslicami ako I, II a III.

## Referencie

Kategória:Transferázy
Kategória:Proteosyntéza
Kategória:RNA
Málinec (vodná nádrž)

**Málinec** je vodárenská nádrž na rieke Ipeľ v katastrálnom území rovnomennej obce. Bola vybudovaná v rokoch 1986 – 1993, slúži ako zásobáreň pitnej vody pre priľahlé okresy a reguluje horný tok rieky Ipeľ.

Vodná plocha predstavuje 1,38 km2 s objemom 26,7 miliónov m3, teleso hrádze je 620 m dlhé a 48 m vysoké. Do prevádzky bola nádrž uvedená 21. januára 1994 a náklady na výstavbu predstavovali 1,7 miliárd Sk.

4. februára 2025 ozámilo Ministerstvo životného prostredia zámer postaviť na existujúcej vodnej nádrži Prečerpávaciu vodnú elektráreň Málinec, ktorá by mala plochu 8,33 km2, výstavba by stála takmer 2,4 miliardy eur, trvala do roku 2035, a zasahovala by do katastrálnych území obcí Látky, Cinobaňa a Málinec.

## Referencie

## Iné projekty

Málinec
Kategória:Povodie Ipľa
Kategória:Vodstvo v okrese Poltár
Klenovec (vodná nádrž)

**Klenovec** je priehradná nádrž nachádzajúca sa na rieke Klenovská Rimava, nad obcou Klenovec. Bola vybudovaná v rokoch 19681974, má rozlohu 71 ha a slúži ako zdroj pitnej vody pre okres Rimavská Sobota.

## Referencie

Kategória:Klenovec
Klenovec
Kategória:Povodie Rimavy
Ružiná (vodná nádrž)

náhľad|Pohľad od ostrova na pláž, na Divínskej strane priehrady Ružiná. (12.10. 2019)
**Ružiná** je vodná nádrž nachádzajúca sa v severnej časti Lučenskej kotliny na Budinskom potoku, v katastrálnych územiach obcí Divín a Ružiná, v okrese Lučenec. Vodná nádrž sa využíva od jej vzniku prioritne na športovo-rekreačné účely. Pre malebné okolie a pokoj bola VN Ružiná už po jej sprevádzkovaní navštevovaná zahraničnými návštevníkmi z Česka, Maďarska, či Nemecka. 

## Technické parametre
Vodná nádrž Ružiná je vybudovaná na Budinskom potoku v riečnom kilometri 1,7. Priehradu začali stavať v roku 1969, dobudovaná bola v roku 1973. Minimálna rozloha je 45 ha, maximálna 170 ha. Ľavostranné brehy priehrady prechádzajú do Divínskeho hája s nadmorskou výškou  Maximálna hladina bola po prvýkrát dosiahnutá v roku 1977. Nádrž zásobuje aj Krivánsky potok, potrubím z nádrže Mýtna v dĺžke 4,4 km. Vodná nádrž má tvar asymetrického údolia s relatívne miernejším pravým a strmším ľavým brehom. Hlavným účelom vodnej nádrže je vyrovnávanie nerovnomerných prietokov Budinského a Krivánskeho potoka. Vodná nádrž Ružiná je vyhlásená za rybársky revír, ako mimopstruhová voda.

Začiatkom septembra 2019 sa začala Vodná nádrž Ružiná vypúšťať kvôli rekonštrukcii telesa hrádze a mechanizmu vypúšťania vody z nádrže. Rekonštrukcia a opätovné napustenie nádrže sa odhaduje na tri až šesť rokov.

## Rastlinsto a živočíšstvo
Vodná nádrž Ružiná je hniezdiskom mnohých chránených druhov vodného vtáctva. Na dne priehrady žije veľká populácia sladkovodného lastúrnika korýtko maliarske (*Unio pictorum*) a menšia populácia škľabky riečnej (*Anodonta anatina*). V okolí vodnej nádrže sa nachádzajú dve prírodné rezervácie Ružinské jelšiny a Príbrežie Ružinej.

## Referencie

## Iné projekty

Kategória:Vodné diela na Slovensku
Kategória:Povodie Ipľa
Kategória:Vodstvo v okrese Lučenec
Alvarezsaurus

**Alvarezsaurus** je vyhynutý rod vtákovitého dinosaura z čeľade Alvarezsauridae, žijúceho v období vrchnej kriedy (asi pred 86 až 83 Ma) na území dnešnej Argentíny. Pomenoval ho paleontológ José Fernando Bonaparte v roku 1991. Jeho jediný druh je **Alvarezsaurus calvoi**.

Dorastal do dĺžky asi dvoch metrov, pričom mimoriadne dlhý a tenký chvost zaberal asi dve tretiny jeho celkovej dĺžky. Živil sa pravdepodobne malými stavovcami, poprípade hmyzom. Išlo o vývojovo primitívneho člena čeľade Alvarezsauridae, kam patrí aj napríklad rod Mononykus či Shuvuuia.

## Galéria

Súbor:Alvarezsaurus.jpg|Rekonštrukcia kostry


## Referencie

Kategória:Alvarezsauridae
Kategória:Kriedové dinosaury
Kategória:Dinosaury z Južnej Ameriky
Zak Starkey

**Zak Starkey** (* 13. september 1965) je anglický bubeník, ktorého je známy najmä kvôli pôsobeniu v hudobných skupinách ako The Who alebo Oasis. Je synom legendárneho bubeníka Ringa Starra

Kategória:Anglickí rockoví bubeníci
Kategória:Oasis
Kategória:The Who
Alan White

**Alan White** (* 26. máj 1972) je britský bubeník, najviac známy ako bubeník anglickej skupiny Oasis. V Oasis pôsobil v rokoch 1995 – 2004 a podieľal sa na ich najväčšej sláve. 

Kategória:Oasis
Kategória:Anglickí rockoví bubeníci
Kategória:Osobnosti z Londýna
Adobe Inc.

**Adobe Inc.** (predtým **Adobe Systems Incorporated**), skrátene **Adobe** je americká softvérová spoločnosť so sídlom v San José, Kalifornia, USA. Spoločnosť sa dlhodobo sústreďuje na tvorbu multimediálnych a kreatívnych softvérových produktov, s nedávnym vpádom do oblasti Rich Internet application (RIA).

V decembri 1982 John Warnock a Charles Geschke, potom ako odišli od spoločnosti Xerox PARC, založili spoločnosť Adobe Systems s cieľom vývoja a predaja tlačového jazyka PostScript. V roku 1985 si Apple licencovala PostScript pre použitie vo svojich LaserWriter tlačiarňach čím pomohla začať DTP revolúciu. Adobe, názov spoločnosti, pochádza z názvu potoka Adobe Creek v Los Altos v Kalifornii ktorý pretekal za domom jedného zo zakladateľov. V decembri 2005 Adobe kúpila svojho konkurenta, spoločnosť Macromedia, čím pridala do svojho portfólia nové produkty a platformy ako Coldfusion, Dreamweaver, Flash a Flex. V októbri 2018 spoločnosť Adobe Systems Inc. zmenila svoj názov na Adobe Inc. 

V septembri 2018 spoločnosť zamestnávala 19 560 zamestnancov z ktorých približne 31% tvoria ženy. Ďalšie významné vývojové pracoviská Adobe sa nachádzajú v Orlande, Seattli, San Franciscu, Oreme, Ottawe, Minneapolise, Walthame, San Luis Obispe, Hamburgu, Noide, Bangalúre, Bukurešti a Pekingu.

## Referencie


Kategória:Softvérové podniky
Kategória:Podniky v USA
Repete Návraty (televízna relácia)

***Repete Návraty*** je hudobno-zábavná relácia Martina Jakubca, ktorá je priamym pokračovaním populárnej relácie Repete Ivana Krajíčka, ktorá sa vysielala v 90. rokoch v Slovenskej televízii. Reláciu moderuje Martin Jakubec, ktorý je zároveň režisérom, scenáristom a sám v relácii vystupuje ako spevák.

## História obnovenia
Pôvodná relácia Repete začala zanikať po smrti Ivana Krajíčka v roku 1997, kedy ju ešte istý čas viedla Zora Kolínska. Neskôr zanikla úplne. 
V roku 2007 požiadal o licenčnú a ochrannú známku ÚPV SR "Repete" a "Repete Návraty", spevák, producent, režisér a moderátor Martin Jakubec a tým sa začala nová história tejto relácie. Po jej získaní reláciu obnovil a oslovil všetkých pôvodných interpretov ako napr. Dušana Grúňa, Lýdiu Volejníčkovú, Zdena Sychru, Oľgu Szabovú a ďalších. Speváci momentálne dokončujú hudobný výber skladieb, ktoré zaradia na set CD pod názvom *Repete Návraty*, kde budú účinkovať spolu za sprievodu Big bandu.

## Diskografia
* (2010) *Repete Návraty - Dušan Grúň* – Maja Production a STV
* (2010) *Repete Návraty - Lýdia Volejníčková (Milión ruží)* – Maja Production
* (2010) *Repete Návraty - Martin Jakubec  - Čo že je to 50-tka?* – Československá muzika
* (2010) *Repete Návraty - Martin Jakubec a Lýdia Volejníčková  - Nočné ruže* – Československá muzika
* (2010) *Repete Návraty - Dušan Grúň a Martin Jakubec  - Vianoce a pokoj v rodine* – Československá muzika

## Účinkujúci

Účinkujú : spevák, moderátor a zabávač Martin Jakubec a jeho hostia Lýdia Volejníčková, Dušan Grúň, Oľga Szabová, Zdeno Sychra, Monika Stanislavová, Nora Blahová, Miriam Klimentová, Ján Hruška, Ivan Ožvát, Eva Máziková na halfplayback alebo za sprievodu Slovenského orchestra.

## Referencie
* Aktuality : Veľkolepé návraty Repete
* Medialne.etrend.sk : Martin Jakubec chce byť v STV novým Krajíčkom 

## Externé odkazy
* www.repete-navraty.sk 

Kategória:Hudobné súťaže
Kategória:Televízne relácie na Slovensku
Kategória:Hudobné televízne programy
Pianista (film)

***Pianista*** (anglicky *The Pianist*) je britsko-francúzsko-nemecko-poľský film, ktorý v roku 2002 natočil režisér Roman Polański. Film získal Zlatú palmu na filmovom festivale v Cannes, dve ceny Academy Award a samotný Adrien Brody ešte jednu cenu za herecký výkon v hlavnej úlohe. Film bol natočený podľa motívov knihy Pianista, ktorú napísal Wladyslaw Szpilman v roku 1946.

## Obsah

Wladyslaw Szpilman je v Poľsku žijúcim Židom. Po príchode nacistickej hitlerovej armády do Varšavy v sebe každý pociťuje odpor a nenávisť voči Židom. Postupne sú pre nich zakázané návštevy obchodov, chodenie po chodníkoch a začína ich vysťahovanie do Varšavského geta. Pri presune Židov z Varšavy do koncentračných táborov Władek uteká a začína sa schovávať v zničenom meste, kde v úkryte prežije aj hrôzy Varšavského povstania. Takto prežíva celú 2. svetovú vojnu, aj napriek tomu, že ho ku koncu objavuje kapitán Wehrmachtu Wilm Hosenfeld. Ten ho však neprezradí, dokonca mu aktívne pomáha prežiť hlad a núdzu. Władysław si celú vojnu uľahčuje predstavami o svojom hraní na fiktívny klavír.

## Externé odkazy
* 
* 

Kategória:Filmy z 2002
Kategória:Filmy s tematikou druhej svetovej vojny
Kategória:Filmy o holokauste
Kategória:Filmy podľa názvu
Cáceres

**Cáceres** je mesto na západe Španielska, sídlo rovnomennej provincie. Nachádza sa zhruba uprostred niekdajšej rímskej provincie Luzitánie v dnešnom autonómnom spoločenstve Extremadura. S&nbsp;93&nbsp;131 obyvateľmi (31. december 2008) je najľudnatejším mestom provincie, zaujímajúc 23,8 % jej populácie. Okrem toho je najrozľahlejšou obcou v celom Španielsku: obvod obce Cáceres sa rozkladá na ploche , trikrát väčšej než Praha. 

Miestne stredoveké a renesančné pamiatky sú od roku 1986 zapísané na zoznam Svetového dedičstva UNESCO.

## Osobnosti mesta
* César Sánchez (* 1971), futbalista
* Fernando Morientes (* 1976), futbalista

## Partnerské mestá
* Castelo Branco, Portugalsko
* La Roche-sur-Yon, Francúzsko
* Piano di Sorrento, Taliansko
* Portalegre, Portugalsko
* Santiago de Compostela, Španielsko

## Iné projekty

## Externé odkazy
* Oficiálna stránka

## Zdroj

Kategória:Mestá v Španielsku
Kategória:Lokality Svetového dedičstva v Španielsku
Jozef Marek (veterinár)

**Jozef Marek** (* 19. marec 1868, Horná Streda – † 7. september 1952, Budapešť) bol veterinár, vedec a pedagóg.

Rodák z Hornej Stredy, študoval na gymnáziu v Prešove, zverolekárstvo v Budapešti. Je po ňom pomenovaná choroba hydiny, ktorú skúmal, tzv. Markova choroba. Zaviedol moderné vyšetrovanie dobytka, obdržal čestné doktoráty univerzít v Utrechte, Lipsku, Hannoveri, Sofii a Budapešti.

Kategória:Osobnosti z Hornej Stredy
Kategória:Slovenskí veterinári
Kategória:Maďarskí veterinári
Horst Bienek

**Horst Bienek** (* 7. máj, 1930, Gliwice, Nemecko – † 7. december, 1990, Mníchov, Nemecko) bol nemecký spisovateľ.

## Život
Bienek sa narodil 7. mája, 1930 v Gliwiciach (dnešné Poľsko). V roku 1945 bol vydaný zákaz používať nemecký jazyk v Sliezsku a tak bol nútený svoje rodisko opustiť. Presídlil sa do východnej časti Nemecka, kde bol na istý čas učený Bertoltom Brechtom. V roku 1951 bol z politických dôvodov zatknutý NKVD a odsúdený na 25 rokov nútených prác vo Vorkute (gulag). Prepustený bol vďaka amnestii v roku 1955 a následne sa presťahoval do Západného Nemecka.

## Tvorba
Podľa troch z jeho kníh boli nakrútené filmy:
*Kobka (*Die Zelle* - 1970)
*Prvá Polka (*Die erste Polka* - 1979)
*Hrad kráľa lesa (*Schloß Königswald* - 1987)

## Ocenenie
* 1989, Jean-Paul-Preis

Kategória:Nemeckí spisovatelia
Mimo zákon (film)

**Mimo zákon** () je americko-nemecký čierno-biely nezávislý film z roku 1986 napísaný režisérom Jimom Jarmuschom, v hlavnej úlohe s Tomom Waitsom, Johnom Luriem a Robertom Benignim. 

Film je o troch mužoch, ktorí sa snažia utiecť z väzenia, do ktorého sa dostali neprávom. Film sa zaoberá skôr vzťahmi medzi trestancami, ako samotným útekom. Kľúčovým prvkom filmu sú podrobné a pomalé zábery kameramana Robbyho Müllera, ktoré zachytávajú architektúru New Orleansu a Lousianského zálivu, na ktorý sa pokúšajú hlavní predstavitelia uniknúť.

## Zhrnutie obsahu filmu

Traja muži, ktorí sa zo začiatku nepoznajú, sú zatknutí v New Orleans a umiestení do tej istej cely. DJ Both Zack (Waits) a pasák Jack (Lurie) boli zatknutí za trestný čin, ktorý nespáchali. Ich spoluväzeň (Benigni), taliansky turista, ktorý nerozumie veľmi po anglicky, bol odsúdený za vraždu.

Zack a Jack sa čoskoro pohádajú, príde aj na päste a nerozprávajú sa spolu. Bob potrebuje konverzáciu. Neskôr vymyslí plán úteku. Netrvá dlho a už sú všetci na úteku cez močiare väznice. Situácia prinúti Jacka a Zacka v sebe potlačiť nezhody a vyberú sa s Bobom zháňať jedlo a nocľah. Nakoniec natrafia na lesný domček, kde býva Nicoletta (Braschi). S Bobom sa okamžite zamilujú a on sa rozhodne, že tam ostane bývať s ňou. Film sa končí tým, ako sa Jack a Zack vyberú oddelenými lesnými cestami. Ale vďaka udalostiam sa z nich stali priatelia, aj keď si to nepripúšťali. 

## Výroba
Kameramanom bol Robby Müller, ktorý neskôr pracoval s Jarmuschom na filmoch *[[Tajomný vlak]]* (1989), *[[Mŕtvy muž]]* (1995), a *[[Ghost Dog: Cesta samuraja]]* (1999). Vo filme účinkuje hudobník Tom Waits, Jarmuschovi obľúbenci John Lurie a Roberto Benigni a Nicoletta Braschi, s ktorou sa vo filme zamiloval, a neskôr si ju vzal aj v skutočnom živote. Hudbu k filmu napísal John Lurie a piesne "Jockey Full of Bourbon" a "Tango Till They´re Sore" z albumu "Rain Dogs" od Toma Waitsa. 

## Obsadenie
* Tom Waits - Zack
* John Lurie - Jack
* Roberto Benigni - Roberto
* Nicoletta Braschi - Nicoletta
* Ellen Barkin - Laurette
* Billie Neal - Bobbie
* Rockets Redglare - Gig
* Vernel Bagneris - Preston
* Timothea - Julie
* L.C.Drane - L.C.
* Joy N. Houck, Jr - detektív Mandino
* Carrie Lindsoe - mladé dievča
* Ralph Joseph - detektív
* Richard Boes - detektív
* Dave Peritjean - detektív

## Externé odkazy
* 

Kategória:Filmy USA
Kategória:Filmy z 1986
Kategória:Čiernobiele filmy
Kategória:Filmy podľa názvu
Silvio Gesell

**Silvio Gesell** (* 17. marec 1862 – † 1930) bol úspešný podnikateľ a ekonóm.

## Život
V 25 rokoch emigroval do Argentíny, kde sa vypracoval na úspešného podnikateľa. Firmu neskôr prenechal svojmu bratovi a opäť emigroval, tentoraz do Švajčiarska, kde sa venoval farmáreniu a experimentálnemu poľnohospodárstvu. V roku 1911 emigroval tretíkrát, a to do Nemecka, kde pôsobil v poľnohospodárskom družstve v blízkosti Berlína. Vo svojich 57 rokoch bol v Bavorskej republike menovaný ministrom financií pod ministerským predsedom Landauerom.

V Argentíne spoznal menovú krízu a nadobudol presvedčenie, že peňažná a pozemková reforma je základom sociálne zodpovedného kapitalizmu. Je autorom traktátov o "slobodnej ekonomike". V roku 1891 nadviazal na prácu ekonóma Irvinga Fishera z 20. rokov 19. storočia a nastolil, že rýchlosť peňažného obehu je rozhodujúci faktor pri stanovovaní úrovne cien. Typické pre jeho ekonomickú teóriu i jeho presvedčenie bolo jeho "držanie sa stredu" medzi individualizmom a kolektivizmom.

Hlavným Gesellovým cieľom bolo hospodárstvo bez rušivých konjunktúrnych výkyvov a spravodlivý sociálny poriadok. Silvio Gesell preto usiloval o stabilnú hodnotu peňazí, spojenú s voľnými menovými kurzami a zrušením krytia zlatom. To so sebou nesie jednak rozvoľnené spojenie množstva peňazí a zásob zlata v centrálnych bankách, jednak zrušenie ich povinnosti vymieňať na požiadanie peniaze za zlato.

## Dielo
* *Reforma mincovníctva ako most k sociálnemu štátu*. Vlastným nákladom, Buenos Aires 1891
* *Nervus Rerum*. Vlastným nákladom, Buenos Aires 1891
* *Znárodnenie peňazí*. Vlastným nákladom, Buenos Aires 1892
* *Menová systém Argentíny. Výhody a zlepšenie.* Vlastným nákladom, Buenos Aires 1893

## Zdroje

Kategória:Nemeckí ekonómovia
Kategória:Belgickí ekonómovia
Jeffrey Sachs

**Jeffrey David Sachs** (* 5. november 1954, Detroit, Michigan, USA) je americký ekonóm. Vyštudoval na Harvarde odbor ekonómia, kde vo svojich 29 rokoch získal ako najmladší titul profesora.

Od roku 2002 vedie *Earth Institute* pri Columbia University in the City of New York a pôsobí ako poradca OSN v otázkach *Rozvojových cieľov*.

Je autorom mnohých významných diel, kde riešil otázky týkajúce sa najmä hospodárskeho rastu, udržateľnosti životného prostredia, oddlženia rozvojových krajín, redukcie chudoby a globalizácie. Je autorom mnohých článkov a kníh. K jeho najslávnejším knihám patria tituly *The End of Poverty: Economic Possibilities for Our Time* a *Common Wealth: Economics for a Crowded Planet*. Oba tituly sa objavujú na liste bestsellerov denníka The New York Times.

Posledné roky pre svoje niektoré názory na ekonomiku, pôvod Covid-19, obhajobu čínskej vlády a ruskej politiky je vnímaný kontroverzne a je obľúbenou tvárou proruských webov.

## Referencie

## Iné projekty

## Externé odkazy
* 

Kategória:Ekonómovia USA
Kategória:Členovia American Academy of Arts and Sciences
Kategória:Absolventi Harvard University
Kategória:Vyučujúci na Columbia University
Kategória:Vyučujúci na Harvard University
Kategória:Osobnosti z Detroitu
Ávila

**Ávila** (s čestným titulom *Ávila de los Caballeros*) je hlavné mesto španielskej provincie Ávila. Je súčasťou autonómneho spoločenstva Kastília a León. K 31. 12. 2009 malo mesto 56 855 obyvateľov. 

## Dejiny
Ávila je známa najmä pôsobením svätej Terézie z Ávily a tiež pre svoje skvelo zachované stredoveké kamenné hradby. Ich začiatok siaha do 11. storočia a ich pôvodný účel bol chrániť španielske územia pred Maurmi. 

Časť mesta bola v roku 1985 zaradená k svetovému dedičstvu UNESCO.

Ávila je železničná križovatka medzi Madridom, Valladolidom a Salamankou; jej význam však poklesol s vybudovaním trate AVE trasovanej cez Segovii.

## Osobnosti
* Terézia z Ávily (* 1515 – † 1582), mystička, reformátorka karmelitánskeho rádu, svätica, prvá učiteľka cirkvi
* Gil González de Ávila (* 1559 - † 1658), historik
* Tomás Luis de Victoria (* asi 1548 – † 1611), hudobný skladateľ

## Partnerské mestá
*  Rueil-Malmaison, Francúzsko
*  Vilanuèva d'Olt, Francúzsko

## Iné projekty

## Externé odkazy
* Oficiálna stránka

## Zdroj

Kategória:Mestá v Španielsku
Kategória:Lokality Svetového dedičstva v Španielsku
Adobe

**Adobe** môže byť:
* v geológii:
** rozsiahle sprašové usadeniny na juhozápade Spojených štátov a v púštnych častiach Mexika a Hispanoameriky, pozri adobe (geológia)
** hlina pochádzajúca z týchto usadenín, pozri pod adobe (geológia)
* španielsky výraz pre nepálené sušené tehly, pozri pod nepálená tehla
* skrátený názov americkej softvérovej spoločnosti Adobe Systems, pozri Adobe Inc.

## Referencie
Ludwig Lachmann

**Ludwig Lachmann** (* 1. február 1906, Berlín, Nemecko – † 17. december 1990, Johannesburg, Južná Afrika) bol nemecký ekonóm, člen a významný prispievateľ rakúskej školy.

## Vzdelávanie a kariéra
Lachmann získal titul Ph.D. na Humboldtovej univerzite v Berlíne, kde bol zaregistrovaný ako postgraduálny študent v rokoch 1924 - 1933. O školu sa začal zaujímať  počas letného pobytu v roku 1926 na univerzite v Zürichu. Z Nemecka sa presťahoval do Anglicka v roku 1933. Na Londýnskej škole ekonómie bol v tridsiatych rokoch ako študent a kolega Friedricha Hayeka, ktorý ďalej rozvinul jeho záujem o rakúsku školu. V roku 1948 sa presťahoval do Johannesburgu v Južnej Afrike. Bol prijatý ako profesor na Univerzite Witwatersrand, prežil tam zostávajúcu čast svojho života.

## Zdroje

Kategória:Osobnosti z Berlína
Kategória:Nemeckí ekonómovia
Kategória:Ekonómovia židovského pôvodu
Kategória:Nemecké osobnosti židovského pôvodu
Kategória:Absolventi London School of Economics
Kategória:Absolventi Univerzity v Zürichu
Kategória:Vyučujúci na Univerzite v Zürichu
Eugen von Böhm-Bawerk

**Eugen von Böhm-Bawerk** (* 12. február 1851, Brno – † 27. august 1914, Viedeň) bol rakúsky ekonóm a politik konca 19. a začiatku 20. storočia.

Stal sa hlavným pokračovateľom Mengerom založenej rakúskej školy a obohatil ju hlavne o teóriu kapitálu a úroku. Pôsobil na Viedenskej univerzite. Bol rakúskym ministrom financií, a to hneď trikrát. Učil najväčšieho velikána rakúskej školy, Ludwiga von Misesa.

Böhm-Bawerkov profesijný život môžeme rozdeliť na tri etapy:
* akademické a tvorivé obdobie – Innsbruck (18811889)
* aktívna politická dráha (18891904)
* akademické a tvorivé obdobie zasvätené vzdelávaniu ďalšej generácie rakúskych ekonómov (19041914).

## Referencie


## Iné projekty

## Externé odkazy
* Böhm-Bawerk na Mises.org
* Eugen Böhm-Bawerk - Selected primary works 

## Zdroje

Kategória:Rakúski ekonómovia
Kategória:Osobnosti z Brna
Kategória:Osobnosti na rakúskych bankovkách
Achillesaurus

**Achillesaurus** (pomenovanie podľa „Achillovej päty“, pretože na tomto mieste boli objavené diagnostické znaky tohto druhu) bol rod dravého dinosaura (teropóda) z čeľade Alvarezsauridae. Žil v období vrchnej kriedy (stupeň santón, asi pred 83 miliónmi rokov) na území dnešnej Argentíny (súvrstvie Bajo de la Carpa v Río Negro). Achillesaurus bol pomerne veľký, bazálny (primitívny) alvarezsaurid, súčasník samotného rodu Alvarezsaurus. Opis je založený na materiáli s označením MACN-PV-RN 1116, ide o nekompletné kostru. Presnejšie fylogenetické zaradenie tohto alvarezsaurida nie je vzhľadom na nekompletnosť materiálu zatiaľ možné. Rod dnes zahŕňa jediný druh **Achillesaurus manazzonei**.

## Referencie
* 

## Externé odkazy
* 

Kategória:Kriedové dinosaury
Kategória:Dinosaury z Južnej Ameriky
Kategória:Alvarezsauridae
Détente

[right|thumb|[Leonid Brežnev (vľavo) a Richard M. Nixon (vpravo) počas Brežnevovej návštevy Washingtonu v júni 1973]]
**Détente** (francúzsky *uvoľnenie*) alebo **Politika détente** je termín pochádzajúci z francúzskeho jazyka a znamená uvoľnenie napätia. Termín bol používaný v medzinárodnej politike približne od roku 1970 predovšetkým v spojitosti so studenou vojnou a diplomatickou snahou o znižovanie napätia medzi Sovietskym zväzom, Spojenými Štátmi a Čínou. V Rusku je tento pojem známy ako *„разрядка“*. Všeobecne je možné aplikovať ho na akúkoľvek medzinárodnú situáciu, kde nepriateľské národy, medzi ktorými nebola vyhlásená vojna, redukujú napätie diplomatickou cestou.

## Počiatky détente

Politiku détente prvýkrát použil francúzsky prezident Charles de Gaulle, ktorý ňou sledoval možnosť získania iniciatívy nezávislej od USA a zlepšenie vzťahov so Sovietskym zväzom. Podobnú politiku použil aj západonemecký kancelár Willy Brandt. Pojem sa stal známym až s politikou Richarda M. Nixona, ktorý svojou stratégiou koncipoval so svojim poradcom pre národnú bezpečnosť a ministrom zahraničia Henrym Kissingerom.

## Postoj Nixonovej administratívy

Nixonova administratíva používala politiku détente na presadenie triangulárnej diplomacie pri súčasnom zachovaní veľkého vojenského potenciálu.

Hlavnými zásadami diplomacie boli:
* Zásada konkrétnosti - každé rokovanie sa malo zaoberať konkrétnou príčinou napätia, nielen navodzovaním priateľskej atmosféry
* Zásada umiernenosti - umiernené rokovanie v prípade zodpovedného konania Sovietov, neústupné v prípade avanturizmu (sklonu k nezodpovednému konaniu)
* Zásada viazanosti a prepojovania - snaha podmieniť spoluprácu v jednej oblasti (kde sa mocnosti zhodovali) pokrokom v oblasti druhej (kde sa nezhodovali)

## Postoj Sovietskeho zväzu

Henry Kissinger v svojom memorande prezidentovi Nixonovi v roku 1972 analyzoval politiku Sovietskeho zväzu ako dvojznačnú. Uviedol, že Leonid Brežnev sa snaží vstúpiť do histórie ako vodca, ktorý priniesol Rusku mier a lepší život, ale súčasne ako presvedčený komunista vidí politiku ako boj s jedným konečným víťazom a je hnaný rozporuplnými impulzmi, keď pozerá na USA ako na rivala a smrteľnú hrozbu, ale súčasne aj ako na vzor, zdroj pomoci a partnera pre fyzické prežitie.

## Zdroj
* 

Kategória:Studená vojna
Kategória:Francúzske výrazy
Kategória:Zahraničná politika
Sachalin

**Sachalin** je dlhý ostrov ležiaci v severnom Pacifiku. Je to najväčší ostrov patriaci Rusku a administratívne spadá pod 
Sachalinskú oblasť.

## História
Ostrov Sachalin získalo podľa Sankt-Petersburskej dohody Cárske Rusko v roku 1875. V roku 1905 po rusko-japonskej vojne získalo južnú časť ostrova Japonsko.
V roku 1945 prišlo k sovietsko-japonskej vojne a jej výsledok bolo získanie celého ostrova pre ZSSR.

## Geografia
Ostrov má rozmery  na dĺžku a je široký od 25 do .
Nachádza sa medzi Ochotským a Japonským morom pri ústí rieky Amur. Od pevniny ho delí úzky,  dlhý Tatársky prieliv, ktorý má v najužšom mieste šírku len  a hĺbku 4. Od ostrova Hokkaidó ho delí o niečo širší La Pérousov prieliv. Najjužnejší bod ostrova je Mys Krilon a najsevernejší Elizabetin Mys. 

Najväčšie a hlavné mesto Sachalinskej oblasti, Južno-Sachalinsk, sa nachádza na južnom výbežku ostrova na rieke Susuja. Vzdušnou čiarou je od Moskvy vzdialené .

### Vodstvo

Na ostrove sa nachádza 10 väčších riek. Najdôležitejšie rieky sú Tym () a Poronaj (), ktoré sú na ľahkých člnoch čiastočne splavné. Rieky na ostrove patria do úmoria Ochotského a Japonského mora.

## Ekonomika
Pri Sachaline sa nachádzajú dôležité zásoby ropy a zemného plynu, vďaka ktorým sa ostrov rozvíja a má najnižšiu mieru nezamestnanosti v Rusku (1,2% v roku 2007). Na Sachaline je tak vybudovaná nová sieť železníc, ropovodov a ciest a prístavov.

## Obyvateľstvo
Južná časť Sachalinu, Kurilské ostrovy a severné Japonsko sú pôvodnou vlasťou ľudí národa Ainu. Spolu s nimi sa na Sachaline nachádzali a v malej miere aj nachádzajú Orokovia, Evenkovia a Nivchovia. Dokopy však ich počty neprevyšujú 5000. Majoritným národom na Sachaline sú Rusi (okolo 84%). Ďalej nasledujú Kórejci (5.6%), ktorí sa sústreďujú v hlavnom meste ostrova, Južno-Sachalinsku, ktoré má približne 175 000 obyvateľov. Násilne ich sem dovliekli Japonci počas 2. svetovej vojny, aby pracovali v tamojších uhoľných baniach. Nachádzajú sa tu v menších počtoch aj Ukrajinci (4%), či Tatári (1,2%) alebo Bielorusi (1%). 
Po obsadení ostrova Rusmi v roku 1945 bolo deportovaných asi 400 000 japonských obyvateľov ostrova vrátane ľudí Ainu.

V roku 2008 bolo zaznamenaných 6,416 narodení a 7,572 úmrtí – populácia ostrova klesá.

::

## Referencie


## Pozri aj
Sachalinská oblasť

## Iné projekty

## Zdroj
* 


Kategória:Sachalinská oblasť
Kategória:Ostrovy Ruska
Anchiceratops

**Anchiceratops** bol pomerne veľký rohatý dinosaurus, žijúci v období vrchnej kriedy (asi pred 72,5 až 71 miliónmi rokov) na území Severnej Ameriky (Alberta v Kanade). Rovnako ako ostatné rohaté dinosaury bol aj Anchiceratops štvornohý bylinožravec s tromi rohmi na hlave, akoby papagájovitým zobákom a dlhým golierom za hlavou. Tento dinosaurus mohol dosahovať dĺžku až cez 6 metrov. Jediný druh je **Anchiceratops ornatus**.

Anchiceratops bol opísaný v roku 1914 paleontológom Barnumom Brownom. Niektoré nálezy relatívne menších jedincov sa zdajú naznačovať sexuálny dimorfizmus (rozdielne veľkosti oboch pohlaví) u tohto dinosaura.

## Referencie
* 

## Iné projekty

Kategória:Kriedové dinosaury
Kategória:Dinosaury zo Severnej Ameriky
Kategória:Ceratopsidae
Ján Mičica

kpt. **Ján Mičica** (* 7. február 1920, Zástranie – † 8. jún 1972) bol pilot podniku SLOV AIR – podniku pre leteckú činnosť. 

Patril medzi prvých pilotných žiakov u Štefana Pleška, kde absolvoval plachtársky výcvik na Straníku. Neskoršie absolvoval letecký výcvik motorového pilota a od roku 1954 lietal ako pilot vysadzovač na lietadle UC-61 Fairchild. Roku 1955 sa preškolil na pilota vysadzovača na lietadlo C-3 Siebel, na ktorom lietal dva roky. Po nalietaní dostatočného počtu hodín odišiel v lete roku 1957 pracovať do Československých aerolínií. Lietanie sa stalo neskôr jeho povolaním. 

Tragicky zahynul vo veku 52 rokov 8. júna 1972 počas únosu lietadla typu L-410A Turbolet na linke Mariánske Lázně – Praha.

Bol prvým dopravným pilotom, zavraždeným počas letu.

## Referencie

Kategória:Narodenia v 1920
Kategória:Úmrtia v 1972
Kategória:Slovenskí letci
Kategória:Osobnosti zo Žiliny
Bring the Light

**„Bring the Light“** je názov debutového singlu britskej kapely Beady Eye. Vyšiel 22. novembra 2010 a za menej než dva dni si ho z oficiálnej stránky (kde ho bolo možné zadarmo stiahnuť) vypočulo viac ako 600 000 ľudí. K singlu je aj strana B, pieseň „Sons of 
The Stage“, ktorá je pôvodnes nahraná skupinou World of Twist. Singel dosiahol v britskom rebríčku UK Indie Chart 16. miesto.

Kategória:Single z 2010
Kategória:Single skupiny Beady Eye
Kategória:Piesne z 2010
Kategória:Piesne skupiny Beady Eye
Nákladový priestor (loď)

[thumb|right|130px|Pohľad na nákladový priestor [Kontajnerová loď|kontajnerovej lode.]]
**Nákladový priestor** je priestor alebo priestory lode, ktoré slúžia na uskladnenie prepravovaného nákladu. Na starších lodiach sa nachádzal pod spodnou palubou (dolná časť vnútra lodného trupu). U neskorších typov obchodných lodí bol rozšírený smerom nahor cez paluby až k spodku otvorenej paluby.

Kategória:Konštrukcia lodí
Kategória:Lodná doprava
Oľga Alexandrovna Ladyženská

**Oľga Alexandrovna Ladyženská** (; * 7. marec 1922, Kologriv, ZSSR, dnes Rusko - † 12. január 2004, Petrohrad) bola ruská matematička. 

Je známa predovšetkým vďaka práci v oblastiach parciálnych diferenciálnych rovníc a prúdenia tekutín. Pracovala na Hilbertovom 19. probléme a ako prvá prišla s dôkazom konvergencie diferenčnej metódy pre Navierovu-Stokesovu rovnicu.

## Zdroj

Kategória:Ruskí matematici
Kategória:Držitelia Radu Priateľstva
Kategória:Členovia Ruskej akadémie vied
Národný front pre oslobodenie Angoly

**Národný front pre oslobodenie Angoly** () - FNLA bolo jedným z najvýznamnejších oslobodeneckých hnutí v histórií Angoly. Na jeho čele stál Holden Roberto. Počas Angolskej občianskej vojny predstavovalo jednu z opozičných síl voči vládnej MPLA.

## Politické voľby
FNLA sa stalo politickou stranou v roku 1992.
V prvých voľbách získali 2,4% zo všetkých hlasov a tým pádom aj 5 kresiel v parlamente. Vo voľbách 2008 získali už len 3 parlamentné miesta za 1,11% hlasov.

## Zahraničná podpora
V priebehu mnohých rokov, vlády Alžírska, Východného Nemecka, Ghany, Izraelu, Francúzsko, Rumunska, KĽDR, Juhoafrickej republiky, USA a Zairu aktívne podporovali a pomáhali FNLA.

*Francúzska vláda požičala FNLA jeden milión libier bez úrokov.
*Vláda USA začala s pomocou v roku 1961 počas Kennedyho vlády, keď im okrem iného presmerovala tretinu peňazí, ktoré mali ísť pôvodne na pomoc Zairu.
*Izraelská vláda pomáhala FNLA v rokoch 1963 až 1969 formou vojenských školení.
*KĽDR začala zásobovať FNLA zbraňami v roku 1964. Darovala im vojenské vybavenie a minimálne 120 vojenských poradcov.
*Rumunská vláda zásobovala zbraňami v Auguste 1974.

## Externé odkazy
* Stránka FNLA  

Kategória:Politické hnutia
Kategória:Politika v Angole
Kategória:Partizánske organizácie
Angel Dark

**Angel Dark**, známa aj ako **Esmeralda**, **Angelina Bella**, **Angel**, **Viktoria**, **Dark Angel**, **Pauline**, **Paulin**, vlastným menom **Viktória Knezová** (* 11. apríl 1982, Sobrance) je slovenská pornoherečka a modelka.

## Kariéra
Narodila sa v Sobranciach a svoju kariéru v pornopriemysle začala v roku 2001. Debutovala vo filme *Blow Bang 7* a neskôr účinkovala v ďalších vyše 100 filmoch. Pózovala tiež pre mnoho webových stránok.

Podľa IMDb si zvolila svoju prezývku Angel potom, ako ju pár, ktorý adoptoval jej syna, nazval anjelom.

V októbri 2005 ju hospitalizovali s diagnózou zlyhania obličiek. Po zotavení účinkovala len v lesbických scénach alebo v scénach 1 on 1..

## Filmografia
* *Robinson Crusoe on Sin Island* (2005)
* *Cabaret Berlin* (2007), Magmafilm
* *Private Gold 93: The Sexual Adventures Of Little Red* (2007)

## Ocenenia
* 2005 FICEB Award – Ninfa 2005 v kategórii Best Starlette (film Planet Silver #2)

## Referencie

## Iné projekty

## Externé odkazy
* Angel Dark  - oficiálna stránka
* Angel Dark - na iafd
* Angel Dark - na eurobabeindex

## Zdroj
* 

Kategória:Slovenské pornoherečky
Kategória:Slovenské osobnosti rómskeho pôvodu
Diana Doll

**Diana Doll**, známa aj ako **Dianna Doll**, **Sue Diamond**, **Silvia**, **Adriana**, vlastným menom **Silvia Brezinová** (* 22. júla 1976, Liptovský Mikuláš) je slovenská pornoherečka a modelka.

Diana Doll pôvodne vystupovala ako Sue Diamond, ale zmenila si meno kvôli možnej zámene s inou slovenskou modelkou a pornoherečkou Suzie Diamond.

## Kariéra
Pred začatím kariéry pracovala ako grafická dizajnérka. V pornobiznise debutovala relatívne neskoro – ako 25 ročná. Prvý film *Brazilian Snake* nakrútila v roku 2001. Jej kariéra pornoherečky a modelky sa však rozbehla až dva roky neskôr v USA. Pracovala pre rôzne známe európske aj americké štúdiá. Medzi rokmi 2004 - 2006 dočasne prestala nakrúcať scény s mužmi a sústredila sa na lesbické a sólo scény. Počas svojej kariéry nakrútila cez 250 pornofilmov. V rokoch 2008 a 2009 bola na AVN Awards nominovaná na „najlepšiu zahraničnú herečku roka“.

## Ocenenia
* 2008 AVN Award - nominovaná na Najlepšiu zahraničnú herečku roku
* 2009 AVN Award - nominovaná na Najlepšiu zahraničnú herečku roku

## Referencie

## Iné projekty

## Externé odkazy
* Diana Doll  - oficiálna stránka 
* Diana Doll - na YouTube
* Diana Doll - na iafd

Kategória:Slovenské pornoherečky
Kategória:Osobnosti z Liptovského Mikuláša
Kostol svätého Martina v múre

thumb|Kostol sv. Martina v múre, pohľad od ulice Skořepka
[thumb|Zrušený kostol sv. Martina v múre bol v 19. storočí využitý pre obytné a obchodné priestory. Približne v roku 1905 bol prestavaný v gotickom štýle (foto [Jindřich Eckert cca 1890)]]
**Kostol svätého Martina v múre** je gotický (pôvodne románsky) kostol v pražskom Starom Meste. V súčasnosti ho spravuje Českobratská cirkev evanjelická. Bol postavený v rokoch 1178 až 1187 vo vtedajšej osade Újezd, ktorá potom bola podľa kostola nazývaná Újezd u Svatého Martina. Stavba kostola svojou južnou stenou priliehala k hradbovému múru, preto názov „v múre“. V susedstve kedysi stála mestská *brána sv. Martina*.

Pôvodný základ kostola bol jednoloďový, prakticky zhodný s dnešným pôdorysom hlavnej lode tvaru s radom románskych architektonických prvkov. Interiér románskeho kostola bol pravdepodobne vyzdobený nástennými maľbami. 

Gotická prestavba kostola bola vykonaná za vlády Karola IV. po roku 1350. Kostolná loď bola zvýšená a novo zaklenutá. Na juhozápadnom rohu bol pristavený hranolový múr a vnútorný priestor kostola zväčšený o nové presbytérium. V rokoch 1360 až 1370 bolo presbytérium zaklenuté rebrovou klenbou, pravdepodobne jednou z najstarších v Česku. 

V roku 1414 sa v kostole z podnetu M. Jakoubka zo Stříbra prvýkrát podávala oltárna sviatosť pod obojím spôsobom (lat. sub utraque species) rukami miestneho farára Jana z Hradce. V roku 1433 sa v kostole konal Svätomartinský snem husitov.

## Iné projekty

## Zdroj

## Literatúra
*
* 

Kategória:Kostoly v Prahe
Praha
Kategória:Kultúrne pamiatky v Prahe
Kategória:Gotické kostoly v Česku
Kategória:Staré Mesto (Praha)
Kostol Navštívenia Panny Márie (Liptovský Hrádok)

**Rímskokatolícky kostol Navštívenia Panny Márie** v Liptovskom Hrádku bol postavený v roku 1790, čo dokladá údaj vytesaný v hornej časti vstupného portálu. 

## História
Je vystavaný v klasicistickom slohu. Hrádockí veriaci pred postavením kostola Navštívenia Panny Márie chodili na bohoslužby do drevenej kaplnky, ktorá stávala v blízkosti Lipovej aleje. Na  existenciu kaplnky v súčasnosti upozorňuje zachovaný kamenný kríž z roku 1807. Neďaleko od kríža sa nachádza podzemná krypta, do ktorej boli v 18. storočí pochovávaní lesní úradníci.

V roku 1795 dostal kostol nový organ, pretože starý bol požičaný na výpomoc do Ružomberka (vtedajší *Rosenberg*), kde sa tamojší organ stal obeťou požiaru. 28-skriňový nástroj bol osadený do kostola 7. júla 1795. Dnes sa z neho zachovala už len zdobená skriňa, pretože pôvodný organ bol roku 1902 odstránený firmou Rieger a doplnený o nový pneumatický organ so 14-timi registrami (Opus 896).

V kostolnej veži sa podľa kanonickej vizitácie z 2. a 5. júna roku 1825 nachádzali pôvodne až štyri zvony: prvý bol z roku 1744 (ulial ho Jozef Zechentner), druhý bol z roku 1790 (ulial ho Ján Knobloch z Banskej Bystrice), tretí a štvrtý ulial František Litman z Banskej Bystrice v roku 1804. Dva ďalšie zvony (uliate v roku 1799; jeden z nich uliaty F. Litmanom) sa nachádzali v drevenej kaplnke na neďalekom cintoríne. Počas prvej svetovej vojny bolo päť zvonov zrekvirovaných. Zachoval sa len jeden zvon z roku 1804, ktorý zhotovil banskobystrický zvonár František Litman. Vo veži sa nachádza aj menší zvon z roku 1796, ktorý bol pôvodne umiestnený vo vežičke na susednej budove prvej lesníckej školy.

Kostol bol rekonštruovaný iba raz, v rokoch  1999 - 2001 pánom farárom Štefanom Pitákom. 

## Farskí kňazi
* 1793 – 1801 Ján Mikulík
* 1802 – 1807 ján Sčechovič (Schehovits)
* 1807 – 1810 Narcis Bogáň (Bogány) a Hilar Kuhajda
* 1816 – 1836 Pavol Vitkaj (Vitkay; od roku 1810 správca fary)
* 1836 – 1854 Jakub Keiser
* 1854 Ján Kiszely
* 1854 – 1860 Ján Samuely
* 1860 – 1861 Ján Otto
* 1861 – 1871 Andrej Kuruc
* 1871 – 1872 František Kacinaj
* 1873 – 1879 Ján Vnemčák
* 1879 – 1889 Jozef Klimčák 
* 1889 – 1898 Štefan Dörner
* 1898 – 1901 Ignác Omaisz 
* 1901 – 1902 Ján Kropáč
* 1902 – 1921 Béla Teschler 
* 1921 – 1922 Andrej Oravec 
* 1922 – 1924 Jozef Árgay 
* 1924 – 1925 František Nádaškay
* 1925 - 1960 František Dula

## Referencie


## Galéria

Súbor:KRÍŽ NA LIPOVEJ ULICI.jpeg|Kamenný kríž na mieste bývalej drevenej kaplnky v Liptovskom Hrádku
Súbor:Liptovský Hrádok - r.-k. kostol Navštívenia Panny Márie.jpg|Pohľad na kostol od severu
Súbor:L. Hrádok - Kostol Navštívenia Panny Márie - Portál s datovaním.JPG|Portál kostola s datovaním


Liptovský Hrádok
Kategória:Liptovský Hrádok
Liptovský Hrádok
Liptovský Hrádok
Navštívenia Panny Márie
Kategória:Architektúra z 1790
Abram Samojlovič Bezikovič

**Abram Samojlovič Bezikovič** (; * 24. január (podľa juliánskeho kalendára 11. január) 1891, Berďansk, Ukrajina, vtedy Ruská ríša  - † 2. november 1970, Cambridge, Spojené kráľovstvo) bol ruský matematik. Zaoberal sa predovšetkým reálnou analýzou, teóriou miery a kombinatorikou.

## Referencie


## Externé odkazy
* Biografia
* Besicovitch ''On Kakeyas Problem and a similar one'', Math.Zeitschrift Bd.27, 1928, 312
* Besicovitch ''On linear sets of points of fractal dimension'', Math.Annalen 1929, 2. časť, 3. časť

Kategória:Ruskí matematici
Kategória:Anglickí matematici
Kategória:Matematici židovského pôvodu
Kategória:Členovia Kráľovskej spoločnosti
Malpa kapucínska

**Malpa kapucínska** () je neveľká opica z rodu *[[Cebus]]* (malpa) z čeľade malpovité (*Cebidae*). Obýva tropické dažďové lesy v Južnej a Strednej Amerike.

## Opis
Svoj rodový názov získala podľa kapucínskych mníchov, ktorých rúcho pripomína žlté sfarbenie malpy kapucínskej na hrdle, hlave a ramenách, ktoré kontrastuje s čierno sfarbeným zvyškom tela. Na temene hlavy sa občas objavuje čierny prúžok srsti pripomínajúci tvar písmena V. Malpa kapucínska meria na dĺžku okolo 48 cm, pričom dospelý samec zriedkakedy presiahne hmotnosť 6 kg, samica váži obvykle medzi 4 až 5 kg. Chápavý chvost je až 55 cm dlhý. Samci sú výrazne väčší ako samice.

## Spôsob života
Žije v skupinách tvorených 2 až 20 kusmi a vedenými jedným dominantným samcom a samicou. Sú to denné primáty, ktoré väčšinu času trávia na stromoch, kde sa živia zvlášť listami, rôznymi plodmi, kvetmi, stonkami a bobuľami. Samica rodí po 157-167 dennej gravidite jedno mláďa. Najviac pôrodov prebieha medzi decembrom a aprílom. Mláďa je plne odstavené vo veku dvanástich mesiacov a pohlavnú dospelosť dosahuje vo veku medzi druhým až tretím rokom života. V prírode sa obvykle dožíva 15 – 17 rokov, v zajatí to môže byť aj takmer o desať rokov viac.

Bolo u nej pozorované používanie nástrojov. Napr. použitie palice na odohnanie jedovatého hada 

## Referencie

## Iné projekty

## Zdroj

Kategória:Malpovité
Kategória:Zraniteľné druhy
Kategória:Živočíchy používajúce nástroje
Kategória:Fauna Južnej Ameriky
Kategória:Fauna Strednej Ameriky
Rotunda svätého Martina (Vyšehrad)

náhľad|Rotunda svätého Martina na Vyšehrade
**Rotunda svätého Martina** je najstarší zachovaná stavba v oblasti pražského Vyšehradu a súčasne i najstaršia zachovaná rotunda na území hlavného mesta Prahy.

## Dejiny
Bola postavená za kráľa Vratislava II. (panoval v rokoch 1061 až 1092), teda v poslednej tretine 11. storočia a pravdepodobne slúžila ako farský kostol vyšehradského predhradia.

Po víťazstve husitov nad cisárom Žigmundom Luxemburským v roku 1420 boli všetky cirkevné stavby na Vyšehrade zbúrané, zachoval sa len kapitulný chrám sv. Petra a Pavla a táto rotunda.

V roku 1650 začal Ferdinand III. stavať vyšehradskú citadelu. Všetko obyvateľstvo bolo vysťahované a rotunda slúžila ako pracháreň, neskôr ako sklad.

Osudu zbúrania tesne unikla ešte raz a to v roku 1841, kedy mala ustúpiť stavbe cesty z Nového Města na Pankrác. Veľkú zásluhu na jej uchovaní má gróf Karel Chotek. Musela však byť čiastočne prestavaná, aby vchod nezasahoval do cesty.

V roku 1845 rotundu zakúpila vyšehradská kapitula a dala ju v rokoch 1878–80 obnoviť podľa návrhu architekta A. Bauma. Na južnej strane bol vytvorený novorománsky portál podľa motívov prevzatých z Vyšehradského kódexu. Z tej istej inšpirácie vychádzali i Antonín König a Jan Heřman v nástennej maľba Krista vo vnútri rotundy. Novorománsky oltár je zo sliveneckého mramoru a oltárny obraz vytvoril František Sequens.

## Pozri aj
* Zoznam pražských pamiatok
* Zoznam národných kultúrnych pamiatok Českej republiky

## Iné projekty

## Zdroj

Kategória:Kostoly v Prahe
Praha
Kategória:Románske kostoly v Česku
Kategória:Vyšehrad
Kategória:Národné kultúrne pamiatky v Prahe
Kategória:Rímskokatolícke kostoly v Česku
Majstrovstvá sveta konštruktérov F1

**Majstrovstvá sveta konštruktérov Formuly 1** (, skratka WCC) je každoročné hodnotenie tímov (konštruktérov) v rámci seriálu Formuly 1, ktoré organizuje Fédération Internationale de l’Automobile (FIA). Titul konštruktérov sa udeľuje tímu, ktorý počas sezóny získa najviac bodov v pretekoch šampionátu. Zatiaľ čo majstrovstvá jazdcov oslavujú individuálne úspechy, šampionát konštruktérov odmeňuje technickú a tímovú dokonalosť, kombináciu výkonu monopostu, spoľahlivosti, stratégií a konzistentnosti jazdcov.

## História
Majstrovstvá sveta Formuly 1 vznikli v roku 1950, no titul konštruktérov sa po prvýkrát udeľoval až od sezóny 1958. Predtým sa hodnotili iba jazdci, ale FIA chcela uznať aj úsilie výrobcov, ktorí konštruovali monoposty. Prvým držiteľom titulu sa stal Vanwall v roku 1958. Odvtedy sa šampionát konštruktérov stal rovnocennou súťažou jazdeckému titulu a často odráža dominanciu určitého obdobia.

## Definícia konštruktéra
Podľa pravidiel FIA je konštruktér tím, ktorý:

* navrhuje a vyrába podvozok (šasi) monopostu,
* používa motor od seba alebo od iného výrobcu, a štartuje s vlastnou licenciou (napr. Ferrari, McLaren, Red Bull).

Od sezóny 1981 musí každý tím vyrábať vlastné šasi, tým sa skončila éra zákazníckych tímov, ktoré používali podvozky iných značiek.

## Systém bodovania
Bodovanie konštruktérov sa od svojho vzniku viackrát menilo. V súčasnosti (od roku 2010) sa počítajú body oboch jazdcov tímu, ktoré sa sčítavajú po každej veľkej cene.

Tím s najvyšším súčtom bodov po skončení sezóny získava titul **Majstra sveta konštruktérov Formuly 1**.

Pred rokom 1979 bol do pohára započítavaný len lepší z pilotov v jednotlivých pretekoch. 

## Počet titulov podľa konštruktérov

## Počet titulov podľa motorov

## Rekordy
* **Najviac titulov**: Ferrari - 16 
* **Najviac titulov v rade**: Mercedes - 8
* **Najviac titulov pre motor**: Ferrari - 16 
* **Najviac titulov pre pneumatiky**: Goodyear - 26

## Referencie

Kategória:Formula 1
Kategória:Konštruktéri
Kategória:Majstrovstvá sveta
Hroznový mušt

**Hroznový mušt** je vylisovaná šťava (mušt) z plodov viniča hroznorodého. Možno ho ponúkať spotrebiteľovi v období od 1. augusta do 31. decembra kalendárneho roka zberu hrozna, z ktorého je vyrobený.

## Zdroj
* Zákon č. 313/2009 Z.z. o vinohradníctve a vinárstve v znení zákona č. 198/2010 Z.z. s účinnosťou od 1.6.2010

Kategória:Víno
Kategória:Nealkoholické nápoje
Klement IX.

**Klement IX.** (rodený **Giulio Rospigliosi**; * 28. január 1600 – † 9. december 1669) bol pápežom v rokoch 16671669. Bol veľkým milovníkom umenia a ako pápež sa zaslúžil o zveľadenie mnohých stavieb v Ríme.

## Životopis

### Pontifikát
Počas svojho pontifikátu viedol rokovania s francúzskymi prelátmi, ktorí sa odmietli pripojiť k odsúdeniu jansenizmu. Taktiež sprostredkoval mierové rokovania medzi veľmocami upadajúcimi do následníckych vojen a snažil sa posilniť bezpečnosť benátskych pozícií na Kréte pred osmanským nebezpečím.

### Smrť
Po tom, ako sa dozvedel o páde krétskej pevnosti, ochorel a krátko na to zomrel.

## Pozri aj

* Zoznam kardinálov vymenovaných Klementom IX.

## Iné projekty

## Externé odkazy
* [Klement IX. v katolíckej encyklopédií](http://en.wikisource.org/w/index.php?title=Catholic_Encyclopedia_(1913)/Pope_Clement_IX&oldid=2133705) 

Kategória:Talianski pápeži
Kategória:Štátni sekretári Vatikánu
Kategória:Absolventi Univerzity v Pise
Kategória:Vyučujúci na Univerzite v Pise
Regionálne víno

**Regionálne víno** je tradičný výraz, ktorý možno použiť iba na označenie vína s chráneným zemepisným označením, ak
* hrozno, z ktorého bolo vyrobené, dosiahlo cukornatosť najmenej 15 NM, 
* najvyšší hektárový výnos neprekročil 18 000 kg/ha, 
* skutočný obsah alkoholu vo víne je najmenej 8, 5 % objemu, 
* spĺňa kvalitatívne požiadavky.

## Zdroj
* Zákon č. 313/2009 Z.z. o vinohradníctve a vinárstve v znení zákona č. 198/2010 Z.z. s účinnosťou od 1.6.2010

Kategória:Víno